Държавен вестник, бр. 78, 2009 г., стр. 61

БРОЙ  78	
Д Ъ Р Ж А В Е Н  В Е С Т Н И К 	
СТР.  61  
телно определените за работа със задържаното 
лице служители, те незабавно се уведомяват 
от служителя, установил това.
Чл. 28. (1) Всяко задържано лице има 
право на свиждане по всяко време с адвокат 
и представител на дипломатическата мисия, 
гражданин на която страна е лицето.
(2) Свиждане по ал. 1 се осъществява 
своевременно след уведомяване на опера­
тивния дежурен на структурата на МВР и 
служителя, пряко работещ с лицето, когато 
такъв е определен.
Чл. 29. (1) Задържаното лице може да 
бъде предадено на друга структура на МВР 
и в рамките на срока за задържане да бъде 
върнато. Това се отразява в документацията 
за задържани лица. 
(2) Когато задържано лице бъде предаде­
но на друга структура на МВР, иззетите при 
обиска вещи се предават по служебен ред и 
се предоставят данни за последното хране­
не, приема на медикаменти и лечението на 
лицето, като това се отразява в заповедта за 
конвоиране на лицето, издавана съгласно ор­
ганизацията за осъществяване на конвойната 
дейност от МВР.
(3) В случаите по ал. 2 се издава нова 
заповед за задържане в структурата на МВР, 
която приема задържаното лице. В новата 
заповед за начален час се отбелязва часът на 
задържане по предходната заповед, вписва се 
нейният номер и от коя структура на МВР е 
издадена. Часът на издаване на новата запо­
вед се вписва като час на освобождаване в 
старата заповед. 
Чл. 30. Организацията за осъществяване 
на конвойната дейност от МВР се прилага при 
преместване/предаване на задържаното лице: 
1. в/на друга структура на МВР;
2. в/на  Главна дирекция „Охрана“ или 
Главна дирекция „Изпълнение на наказани­
ята“ при Министерството на правосъдието;
3. за извършване на медицински преглед 
извън структурата на МВР, в която е задържано.
Раздел II
Организация на охраната на задържаните 
лица
Чл. 31. (1) Охраната на задържаните лица 
в структурите на МВР се организира съгласно 
реда за осъществяване на патрулно-постова 
дейност в МВР.
(2) Ръководителят, а в негово отсъствие 
оперативният дежурен на структурата на МВР 
пряко отговарят за организацията на охраната 
на задържаните лица.
(3) Полицейските служители, работещи със 
задържаните лица, се ръководят от принципите 
на законност, спазване на човешките права и 
нормите на професионалната етика.
Чл. 32. За всички длъжностни лица, които 
непосредствено организират и осъществяват 
дейността, свързана със задържаните лица в 
помещенията за задържане, се изготвят под­
робни инструкции с общи, особени задължения 
и действия в усложнена обстановка.
Чл. 33. За охраната на задържано лице, 
настанено в лечебно заведение, се изготвят 
инструкции, които се съгласуват с админи­
стративното ръководство на това заведение. 
Чл. 34. При охрана на задържано лице в 
лечебно заведение се извършва следното:
1. уточняват се служители на лечебното 
заведение, които ще имат достъп до лицето;
2. установява се система за връзки и уве­
домяване с охраната, началника и админи­
стративния директор на лечебното заведение;
3. уведомява се съответното районно упра­
вление на МВР (РУ на МВР) и се установява 
системата за връзки и контрол;
4. извършва се охранителна експертна 
оценка на помещението и се набелязват кон­
кретни мерки за организиране на охраната;
5. при необходимост се въвеждат режимни 
мероприятия в района около помещението и 
в непосредствена близост в сградата до мяс­
тото, където е настанено задържаното лице;
6. задължително е през нощта служителят 
от охраната да е от същия пол, от който е 
задържаното лице, в случай че престоява в 
едно и също помещение с него;
7. контролът на поста се осъществява не­
прекъснато за всяка смяна.
Чл. 35. За осигуряване охраната на задър­
жаното лице при придвижването му в района 
на структурата на МВР се вземат всички 
необходими мерки за недопускане бягство 
на лицето. 
Чл. 36. За решаване на конкретни задачи 
по охраната на задържани лица могат да се 
включват служители, неопределени за тази 
дейност или временно отклонени от други 
задачи, след даване на конкретни разпореж­
дания от оперативния дежурен на структурата 
на МВР.  
Чл. 37. (1) Смяна на нарядите, изпълнява­
щи задачи по охраната на задържани лица, 
се извършва със знанието и по възможност 
в присъствието на оперативния дежурен на 
структурата на МВР или непосредствения им 
ръководител. 
(2) Извеждането на задържани лица от 
помещението за задържане до обслужващите 
помещения се извършва поотделно, най-малко 
от двама служители.
Чл. 38. (1) В местата, където се настаняват 
задържани лица, в структурите на МВР се 
изгражда система за физическа защита с цел 
своевременно предотвратяване на всеки опит 
за нападение, самонараняване, безконтролно 
отклонение по време на престой или прид­
вижване, както и др. случаи на осуетяване